पांच कॉलेजों ने नहीं कराई निरंतरता, अल्टीमेटम दिया
विक्रम यूनिवर्सिटी परिक्षेत्र के पांच नर्सिंग कॉलेजों ने संबद्धता की निरंतरता नहीं कराई है। इनमें से कुछ कॉलेज ऐसे भी हैं जिन्होंने नर्सिंग के कुछ वर्षों की संबद्धता भी नहीं ली आैर न ही संबद्धता शुल्क जमा कराया। साथ ही कोड-28 के अंतर्गत नियुक्तियां होना भी बाकी है। यूनिवर्सिटी ने इस मामले में पांचों कॉलेजों को 15 दिन का अल्टीमेटम दिया है।
यूनिवर्सिटी में आरडी गार्डी नर्सिंग कॉलेज के विद्यार्थियों ने बुधवार को हंगामा मचाया था। बीएससी नर्सिंग के विद्यार्थी छह महीने बाद भी सप्लीमेंट्री का रिजल्ट घोषित नहीं होने आैर परीक्षाएं कराने की मांग पर अड़े हुए थे। जबकि यूनिवर्सिटी ने इसलिए इनका रिजल्ट रोके रखा था क्योंकि कॉलेज ने संबद्धता की निरंतरता नहीं ली थी। निरीक्षण के बाद कॉलेज की निरंतरता की प्रक्रिया पूरी हुई आैर शाम को यूनिवर्सिटी द्वारा रिजल्ट घोषित किया गया। अब आगे परीक्षा कार्यक्रम जारी करने में यूनिवर्सिटी के सामने नई परेशानी खड़ी हो गई है। क्योंकि यूनिवर्सिटी परिक्षेत्र के पांच नर्सिंग कॉलेज ऐसे हैं, जिन्होंने या तो तीसरे व चौथे वर्ष की संबद्धता ही नहीं ली या फिर शुल्क जमा कर निरंतरता की प्रक्रिया पूरी नहीं करवाई। कोड-28 के अंतर्गत फैकल्टी की नियुक्तियां होना भी बाकी है। यूनिवर्सिटी परिक्षेत्र में कुल सात नर्सिंग कॉलेज हैं। जिनमें से आरडी गार्डी नर्सिंग कॉलेज व शासकीय नर्सिंग महाविद्यालय में ही निरंतरता व कोड-28 की प्रक्रिया पूरी हो सकी है। शेष पांच में यह प्रक्रिया पूरी नहीं होती, तब तक एग्जाम शेड्यूल जारी नहीं किया जा सकता।
15 दिन में शुल्क जमा करने के निर्देश
यूनिवर्सिटी परिक्षेत्र के पांच नर्सिंग कॉलेज ऐसे हैं, जिन्होंने या तो संबद्धता शुल्क जमा नहीं किया या संबद्धता व निरंतरता नहीं ली। कुछ कॉलेजों में कोड-28 के अंतर्गत नियुक्तियां भी नहीं करवाई गईं। इन कॉलेजों को 15 दिन में शुल्क जमा कर प्रक्रिया पूरी करने के निर्देश दिए हैं। शासन से मार्गदर्शन मांगा है। डॉ. परीक्षित सिंह, कुलसचिव
शासन से मांगा मार्गदर्शन
यूनिवर्सिटी ने शासन को भी पत्र लिखा है। यूनिवर्सिटी ने शासन से पत्र लिखकर मार्गदर्शन मांगा है कि इस मामले में आगे क्या कार्रवाई की जाना चाहिए। क्योंकि कई बार सूचनाएं, पत्र व नोटिस भेजे जाने के बावजूद इन कॉलेजों ने संबद्धता, निरंतरता, शुल्क जमा करने, कोड-28 में नियुक्तियां करने जैसी प्रक्रिया पूरी नहीं की है। ऐसी स्थिति में किस तरह इन कॉलेजों के विद्यार्थियों के फॉर्म जमा किए जाए व परीक्षाएं ली जाए। आगे इस मामले को कार्यपरिषद की बैठक में भी रखा जाएगा।
कॉलेज और क्या शेष
आरबीएस इं. ऑफ नर्सिंग, नीमच
तीसरे आैर चौथे वर्ष की संबद्धता नहीं
श्रीजी इं. ऑफ नर्सिंग, मंदसौर
दो वर्षों की निरंतरता एवं तीसरे व चौथे वर्ष की संबद्धता नहीं
सांईनाथ कॉलेज ऑफ नर्सिंग, भैसोदामंडी
1.85 लाख शुल्क बाकी, कोड-28 में नियुक्तियां व दूसरे, तीसरे एवं चौथे वर्ष की निरंतरता नहीं
डॉ. एमबी शर्मा नर्सिंग कॉलेज, रतलाम
निरंतरता के अलावा कोड-28 में नियुक्तियां भी नहीं
ज्ञानोदय इं. ऑफ नर्सिंग, नीमच
निरंतरता नहीं
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva hin_Deva mai_Deva hin_Deva bho_Deva hin_Deva